Ranskan tekemä muutos julkisen palvelun velvoitteeseen Ranskan sisäisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 175 , 23/07/2002 s. 0008 - 0008



Ranskan tekemä muutos julkisen palvelun velvoitteeseen Ranskan sisäisessä säännöllisessä lentoliikenteessä (2002/C 175/09) (ETA:n kannalta merkityksellinen teksti) 1. Ranska on päättänyt muuttaa Rodez'n (Marcillac) ja Pariisin (Orly) välistä säännöllistä lentoliikennettä koskevaa julkisen palvelun velvoitetta, joka on julkaistu yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti 9. maaliskuuta 2002 Euroopan yhteisöjen virallisessa lehdessä C 62. 2. Muutetut julkisen palvelun velvoitteet ovat seuraavat: Vähimmäisvuoroväli Reittiä on liikennöitävä vähintään seuraavasti: - kolme edestakaista lentoa päivässä, joista yksi aamulla, yksi päivällä ja yksi illalla, yleisiä vapaapäiviä lukuun ottamatta, maanantaista perjantaihin koko vuoden ajan. Enintään kahdeksan viikon ajan vuodessa, erityisesti heinäkuun puolivälistä syyskuun alkuun, voidaan liikennöidä vain kaksi edestakaista lentoa päivässä, - lauantaisin yksi edestakainen lento aamupäivällä, - sunnuntaisin kaksi edestakaista lentoa, joista yksi iltapäivällä ja yksi illalla. Edellä määriteltyinä hiljaisempina aikoina iltapäivälento voidaan peruuttaa, - yksi edestakainen lento yleisinä vapaapäivinä erityistapauksia lukuun ottamatta ja ammattijärjestön Syndicat mixte de l'aménagement et de l'exploitation de l'aéroport Rodez/Marcillac suostumuksella. Lennot on liikennöitävä ilman välilaskua Rodez'n (Marcillac) ja Pariisin (Orly) välillä. Lentokonetyyppi ja kapasiteetti Reittiä on liikennöitävä paineistetulla suihkukoneella, jonka matkustajakapasiteetti on vähintään 50 henkilöä. Aikataulut Edellä mainittua hiljaista aikaa lukuun ottamatta aikataulut on laadittava siten, että työasioissa matkustavat voivat arkisin lentää edestakaisen lennon saman päivän aikana niin, että perilläoloaika Pariisissa ja Rodez'ssa on vähintään kahdeksan tuntia. Aikataulujen on mahdollistettava matkustajien jatkolentoyhteydet yhteisön ja kansainvälisiin kohteisiin Pariisista Orlyn lentoasemalta. Lähtö- ja saapumisajat Pariisin (Orly) lentoasemalla varataan Pariisin (Orly) ja Rodez'n (Marcillac) välistä säännöllistä yhteyttä varten lähtö- ja saapumisaikojen jakamista yhteisön lentoasemilla koskevista yhteisistä säännöistä annetun neuvoston asetuksen (ETY) N:o 95/93 9 artiklan mukaisesti. Reitistä kiinnostuneet lentoliikenteenharjoittajat saavat yksityiskohtaiset tiedot lähtö- ja saapumisajoista Pariisin lentoasemien koordinaattorilta. Lippujen myynti Paikkoja on myytävä vähintään yhden tietokonepohjaisen varausjärjestelmän kautta. Hintoja saa nostaa vain ilman veroja ja maksuja lasketun bruttokansantuotteen (BKT) hintaindeksin puitteissa, paitsi taloudellisissa olosuhteissa tapahtuvien huomattavien muutosten, kuten dollarin arvon, polttoaineen hinnan tai vakuutusmaksujen nousun, seurauksena, edellyttäen, että liikenteenharjoittaja voi perustella tällaisen muutoksen yli kolmen kuukauden ajalta. Palvelun jatkuvuus Suoraan lentoliikenteenharjoittajasta johtuvista syistä peruutettujen lentojen määrä ei saa ylittää IATA-ilmailukauden aikana kolmea prosenttia suunnitelluista lennoista, paitsi ylivoimaisen esteen vuoksi. Lisäksi lentoliikenteen harjoittaja saa keskeyttää lentoliikenteen ainoastaan sillä edellytyksellä, että ilmoittaa siitä kuusi kuukautta etukäteen. Yhteisön lentoliikenteen harjoittajille annetaan tiedoksi, että julkisen palvelun velvoitteiden noudattamatta jättämisestä voidaan langettaa hallinnollisia ja/tai oikeudellisia seuraamuksia. 3. Nämä velvoitteet korvaavat julkaisemisestaan alkaen Rodez'n (Marcillac) ja Pariisin (Orly) väliseen säännölliseen lentoliikenteeseen sovellettavat julkisen palvelun velvoitteet, jotka on julkaistu Euroopan yhteisöjen virallisessa lehdessä C 62 9. maaliskuuta 2002.